Η **Μάργκαρετ Κούσινγκ Γουίτμαν** (γεννημένη στις 4 Αυγούστου 1956) είναι Αμερικανίδα, στέλεχος επιχειρήσεων και πρώην υποψήφια πολιτικός. Είναι μέλος του διοικητικού συμβουλίου της Procter & Gamble και της General Motors. Η Γουίτμαν ήταν προηγουμένως Πρόεδρος και Διευθύνουσα Σύμβουλος της Hewlett Packard Enterprise. Ήταν, επίσης, Διευθύνουσα Σύμβουλος της Quibi πριν αυτή κλείσει τον Οκτώβριο του 2020. Η Γουίτμαν ήταν ανώτερο μέλος στις προεκλογικές εκστρατείες για την Προεδρία του Μιτ Ρόμνεϊ τόσο το 2008 όσο και το 2012 και ήταν υποψήφια για κυβερνήτης της Καλιφόρνιας με τους Ρεπουμπλικάνους το 2010, αλλά υποστήριξε τη Χίλαρι Κλίντον το 2016, αφού υποστήριξε τον Κρις Κρίστι και το 2020 τον Τζο Μπάιντεν.

Η Γουίτμαν υπήρξε στέλεχος της The Walt Disney Company, όπου ήταν αντιπρόεδρος Στρατηγικού Σχεδιασμού κατά τη διάρκεια της δεκαετίας του 1980. Στη δεκαετία του 1990, ήταν στέλεχος των DreamWorks, Procter & Gamble και Hasbro. Η Γουίτμαν ήταν πρόεδρος και διευθύνουσα σύμβουλος του eBay από το 1998 έως το 2008. Κατά τη διάρκεια των 10 ετών της στην εταιρεία, η Γουίτμαν επέβλεψε την επέκτασή της από 30 υπαλλήλους και 4 εκατομμύρια δολάρια σε ετήσια έσοδα, σε περισσότερους από 15.000 υπαλλήλους και 8 δισεκατομμύρια δολάρια σε ετήσια έσοδα. Το 2014, η Γουίτμαν αναδείχθηκε 20η στη λίστα του περιοδικού *Forbes* με τις 100 Πιο Ισχυρές Γυναίκες στον Κόσμο.

Το 2008, η Γουίτμαν αναφέρθηκε από τους *New York Times* ως μεταξύ των γυναικών που ήταν πιθανό να γίνουν η πρώτη γυναίκα πρόεδρος των Ηνωμένων Πολιτειών.  Είχε βάλει υποψηφιότητα για κυβερνήτης της Καλιφόρνιας το 2010 και κέρδισε τις προκριματικές εκλογές των Ρεπουμπλικανών. Ώντας η πέμπτη πλουσιότερη γυναίκα στην Καλιφόρνια με καθαρή περιουσία 1,3 δισεκατομμύρια δολάρια το 2010,  ξόδεψε το δεύτερο υψηλότερο ποσό ιδίων χρημάτων για την εκστρατεία της από ό,τι οποιοσδήποτε άλλος πολιτικός υποψήφιος για μία μόνο εκλογή στην αμερικανική ιστορία,   ξοδεύοντας 144 εκατομμύρια δολάρια από τη δική της περιουσία και 178,5 εκατομμύρια δολάρια συνολικά, συμπεριλαμβανομένων χρημάτων από δωρητές,  ρεκόρ που ξεπέρασε μόνο ο Μάικλ Μπλούμπεργκ στις προεδρικές εκλογές του 2020. Η Γουίτμαν ηττήθηκε από τον Δημοκρατικό πρώην κυβερνήτη Τζέρι Μπράουν στις κυβερνητικές εκλογές της Καλιφόρνιας το 2010 με 54% των ψήφων για τον Μπράουν και 41% για την ίδια.

Νεαρή ηλικία και εκπαίδευση
---------------------------

Η Γουίτμαν γεννήθηκε στο Κολντ Σπρινγκ Χάρμπορ της Νέας Υόρκης, κόρη της Μάργκαρετ Κούσινγκ (γεννημένη Γκούντχιου) και του Χέντρικς Χάλετ Γουίτμαν, του νεότερου.  

Η Γουίτμαν παρακολούθησε το λύκειο Κολντ Σπρινγκ Χάρμπορ, αποφοιτώντας μετά από τρία χρόνια το 1974. Στα απομνημονεύματά της, λέει ότι ήταν μία από τους 10 καλύτερους μαθητές της τάξης της.  Ήθελε να γίνει γιατρός, έτσι σπούδασε μαθηματικά και επιστήμες στο Πανεπιστήμιο του Πρίνστον. Ωστόσο, αφού πέρασε ένα καλοκαίρι πουλώντας διαφημίσεις για το περιοδικό *Business Today*, στράφηκε στο πεδίο των οικονομικών. Αποφοίτησε με πτυχίο στα οικονομικά με άριστα από το Πανεπιστήμιο του Πρίνστον το 1977 αφού ολοκλήρωσε μια 83-σελίδων πτυχιακή εργασία με τίτλο "Η εμπορία αμερικανικών καταναλωτικών προϊόντων στη Δυτική Ευρώπη".  Στη συνέχεια,η Γουίτμαν απέκτησε MBA από τη Σχολή Διοίκησης Επιχειρήσεων του Χάρβαντ το 1979.  

Η Γουίτμαν είναι παντρεμένη με τον Γκρίφιθ Χαρς τον τέταρτο, Πρόεδρο Νευροχειρουργικής στο Πανεπιστήμιο της Καλιφόρνια, Ντέιβις και προηγουμένως στο Ιατρικό Κέντρο του Πανεπιστημίου Στάνφορντ.  Εχουν δύο γιούς. Ζει στο Άθερτον της Καλιφόρνια από τον Μάρτιο του 1998.  Το Whitman College, που ολοκληρώθηκε το 2007 στο Πανεπιστήμιο του Πρίνστον, πήρε το όνομά του από τη Μεγκ Γουίτμαν μετά από δωρεά 30 εκατομμυρίων δολαρίων.

Καριέρα
-------

### Τα πρώτα χρόνια

Η Γουίτμαν ξεκίνησε την καριέρα της το 1979 ως υπέυθυνη μάρκας στην Procter & Gamble στο Σινσινάτι του Οχάιο. Η Γουίτμαν αργότερα εργάστηκε ως σύμβουλος στην Bain & Company. Ανέβηκε στην ιεραρχία και έφτασε στη θέση της ανώτερης αντιπροέδρου. 

Η Γουίτμαν έγινε αντιπρόεδρος στρατηγικού σχεδιασμού στην The Walt Disney Company το 1989. Δύο χρόνια αργότερα εντάχθηκε στην Stride Rite Corporation, πριν γίνει πρόεδρος και Διευθύνουσα Σύμβουλος της Φλόριστ Τράνσγουόρτλντ Ντελίβερι το 1995.

Ως Γενική Διευθύντρια τους τμήματος Πλέισκουλ της Χάσμπρο, από τον Ιανουάριο του 1997, επέβλεψε την παγκόσμια διαχείριση και εμπορία δύο παιδικών μαρκών, της Πλέισκουλ και του Μίστερ Ποτέιτο Χεντ. Εισήγαγε, επίσης, την παιδική τηλεοπτική εκπομπή Τελετάμπις του Ηνωμένου Βασιλείου στις ΗΠΑ 

### eBay

Η Γουίτμαν προσχώρησε στο eBay τον Μάρτιο του 1998, όταν είχε 30 υπαλλήλους και έσοδα περίπου 4 εκατομμύρια δολάρια. Κατά τη διάρκεια της θητείας της ως CEO, έως το 2008, η εταιρεία αυξήθηκε σε περίπου 15.000 υπαλλήλους και 8 δισεκατομμύρια δολάρια σε ετήσια έσοδα.  Αρχικά, όταν η Γουίτμαν είχε ενταχθεί στο eBay, βρήκε τον ιστότοπο ως μία απλή ασπρόμαυρη ιστοσελίδα με γραμματοσειρά courier. Την πρώτη της μέρα, ο ιστότοπος ήταν εκτός λειτουργίας για οκτώ ώρες. Πίστευε ότι ο ιστότοπος ήταν δυσνόητος και ξεκίνησε χτίζοντας μία νέα εκτελεστική ομάδα.  Η Γουίτμαν οργάνωσε την εταιρεία χωρίζοντάς την σε είκοσι τρεις επιχειρησιακές κατηγορίες. Κατόπιν ανέθεσε στελέχη σε κάθε μία, συμπεριλαμβανομένων περίπου 35.000 υποκατηγοριών.  Το 2002, αμέσως μετά την αρχική δημόσια προσφορά, η PayPal έγινε εξ ολοκλήρου θυγατρική του eBay με αξία 1,5 δισεκατομμύρια δολάρια. Το 2004, η Γουίτμαν έκανε αρκετές βασικές αλλαγές στην ομάδα διαχείρισής της. Ο Τζεφ Τζόρνταν ανέλαβε το PayPal, ο Ματ Μπάνικ ανέλαβε τον έλεγχο των διεθνών δραστηριοτήτων και ο Μπιλ Κομπ πήρε τον έλεγχο των αμερικανικών δραστηριοτήτων.

 Το λογότυπο του eBay πριν από τον Σεπτέμβριο του 2012.

  

Κατά τη διάρκεια της θητείας της Γουίτμαν ως Διευθύνουσας Συμβούλου, το eBay ολοκλήρωσε την εξαγορά του Skype έναντι 4,1 δισεκατομμυρίων δολαρίων σε μετρητά και μετοχές τον Σεπτέμβριο του 2005.  Το eBay παραδέχθηκε αργότερα ότι είχε πληρώσει ακριβά για την εξαγορά και το 2009, το eBay πούλησε το Skype σε μία ομάδα επενδυτών με επικεφαλής την εταιρεία Σίλβερ Λέικ Συνεργάτες με αξία 2,75 δισεκατομμύρια δολάρια.   Το 2011, αφού κατατέθηκαν τα πρώτα έγγραφα για πιθανή αρχική δημόσια προσφορά, η Μάικροσοφτ αγόρασε το Skype για 8,5 δισεκατομμύρια δολάρια ΗΠΑ. 

Τον Ιούνιο του 2007, ενώ προετοιμαζόταν για μία συνέντευξη στο Reuters, η Γουίτμαν φέρεται να έσπρωξε την υφισταμένη της, υπάλληλο στο τμήμα επικοινωνίας Young Mi Kim. Για το περιστατικό, η Γουίτμαν είπε, "Σε οποιοδήποτε περιβάλλον εργασίας υψηλής πίεσης, εντάσεις μπορεί να εμφανιστούν." Η Κιμ δήλωσε επίσης: "Ναι, είχαμε ένα ατυχές περιστατικό, αλλά το λύσαμε με τρόπο θετικό για εκείνη και για το eBay." Το θέμα λύθηκε μετά από διακανονισμό 200.000 δολαρίων.  

Η Γουίτμαν παραιτήθηκε από τη θέση της Διευθύνουσας Συμβούλου του eBay τον Νοέμβριο του 2007, αλλά παρέμεινε στο διοικητικό συμβούλιο και ήταν σύμβουλος του νέου Διευθύνοντος Συμβούλου Τζον Ντόναχιου μέχρι τα τέλη του 2008. Εισήχθη στο αμερικανικό Business Hall of Fame το 2008. «Είπα εδώ και καιρό ότι 10 χρόνια είναι κατά προσέγγιση το καλύτερο χρονικό διάστημα για να μείνει κανείς στο τιμόνι μίας εταιρείας σαν τη δική μας», είπε σε συνέντευξή της στο *San Francisco Chronicle*, προσθέτοντας ότι «ήρθε η ώρα για νέα ηγεσία, νέα προοπτική και νέο όραμα». 

Η Γουίτμαν έχει λάβει πολλά βραβεία και διακρίσεις για τη δουλειά της στο eBay. Σε περισσότερες από μία περιπτώσεις, κατατάχθηκε μεταξύ των πέντε πιο ισχυρών γυναικών από το περιοδικό *Fortune.* To *Harvard Business Review* την κατονόμασε ως την όγδοη Διευθύνουσα Σύμβουλο με τις καλύτερες επιδόσεις της τελευταίας δεκαετίας και οι *Financial Times* την χαρακτήρισαν ως ένα από τα 50 πρόσωπα που διαμόρφωσαν τη δεκαετία. 

### Hewlett Packard

Τον Ιανουάριο του 2011, η Γουίτμαν έγινε μέλος του διοικητικού συμβουλίου της Hewlett-Packard (HP).  Ορίστηκε Διευθύνουσα Σύμβουλος στις 22 Σεπτεμβρίου 2011.  Οι βασικές απόφάσεις της Γουίτμαν κατά τη διάρκεια του πρώτου έτους της ως Διευθύνουσας Συμβούλου ήταν η επανεστίαση της προσοχής στο τμήμα Έρευνας & Ανάπτυξης της HP και ο επαναπροσδιορισμός της εταιρείας στον τομέα των προσωπικών υπολογιστών που ο προκάτοχός της είχε ανακοινώσει ότι σκεφτόταν να σταματήσει. 

Τον Μάιο του 2013, το Bloomberg LP χαρακτήρισε τη Γουίτμαν ως την «Πιο Αποτυχημένη Διευθύνουσα Σύμβουλο» μαζί με τον Τιμ Κουκ της Apple (κατετάγη 12ος) και την Βιρτζίνια Ρόμετυ της IBM (κατετάγη 10η) - των οποίων οι μετοχές έχουν όλες τις χειρότερες αποδόσεις σε σχέση με την ευρύτερη αγορά από την αρχή της θητείας του κάθε Διευθύνοντος Συμβούλου. Η μετοχή της HP πρωτοστάτησε στη λίστα με χαμηλότερη απόδοση κατά 30,7 ποσοστιαίες μονάδες από τότε που η Γουίτμαν ανέλαβε τη θέση. 

Στις 26 Ιουλίου 2017, η Γουίτμαν παραιτήθηκε από την προεδρία του Διοικητικού Συμβουλίου της HP Inc. ενώ παρέμεινε ως Διευθύνουσα Σύμβουλος της Hewlett Packard Enterprise (HPE).  Η Γουίτμαν διέψευσε περαιτέρω φήμες σχετικά με τη θέση της στο HPE, όταν δήλωσε στους *New York Times* «Οπότε επιτρέψτε μου να το ξεκαθαρίσω όσο μπορώ. Είμαι πλήρως αφοσιωμένη στην HPE και σχεδιάζω να παραμείνω Διευθύνουσα Σύμβουλος της εταιρείας. Έχουμε πολύ δουλειά ακόμη να κάνουμε στο HPE και δεν πρόκειται να πάω πουθενά».

Στις 21 Νοεμβρίου 2017 ανακοινώθηκε ότι η Γουίτμαν παραιτείται από τη θέση της Διευθύνουσας Συμβούλου της HPE, από την 1η Φεβρουαρίου 2018, με τον πρόεδρο της HPE Αντόνιο Νέρι να αναλαμβάνει τη θέση του Διευθύνοντος Συμβούλου.  

### Quibi

Η Γουίτμαν ήταν Διευθύνουσα Σύμβουλος της Quibi, μίας εφαρμογής περιεχομένου πολυμέσων μικρής διάρκειας, σχεδιασμένης για smartphone. Τον Σεπτέμβριο του 2020, μόλις 5 μήνες μετά την έναρξή της, η Quibi εξέταζε την πώληση ή την εξαγορά της για 500 εκατομμύρια δολάρια,   παρά την αρχική επένδυση ύψους 1,75 δισεκατομμυρίων δολαρίων,  αφού δεν είχε επιτύχει τους στόχους σε αριθμό συνδρομητών.  Η κάλυψη και η ανάλυση έχουν κατηγορήσει αυτήν την αποτυχία στο ίδιο το concept και τις αποτυχίες της Μεγκ Γουίτμαν ως ηγέτιδας λόγω της έλλειψης «εμπειρίας στον κλάδο της εταιρείας που διευθύνει." Η αποτυχία της εφαρμογής είχε προβλεφθεί από πολλούς στο τεχνολογικό οικοσύστημα της Silicon Valley, με έναν κριτικό, τον Ρομπ Έντερλι να το αναφέρει ως το πιο πρόσφατο στις «επαναλαμβανόμενες αποτυχίες» της Γουίτμαν λόγω της «αδυναμίας της να αναλάβει την ευθύνη για τα λάθη, της αδυναμίας υποστήριξης υφισταμένων, της εστίασης στη μετατόπιση ευθυνών και της έλλειψης εμπειρίας στο αντικείμενο».

### Διοικητικά Συμβούλια

Η Γουίτμαν υπηρέτησε, επίσης, στο Διοικητικό Συμβούλιο των eBay Foundation, Σάμιτ Πάμπλικ Σκουλς, Procter & Gamble και DreamWorks SKG, μέχρι τις αρχές του 2009.  Διορίστηκε στο διοικητικό συμβούλιο της Goldman Sachs τον Οκτώβριο του 2001 και στη συνέχεια παραιτήθηκε τον Δεκέμβριο του 2002, εν μέσω αντιπαράθεσης ότι είχε λάβει μετοχές σε αρκετές δημόσιες προσφορές που διαχειριζόταν η Γκόλντμαν Σακς, αν και αρνήθηκε οποιαδήποτε παράβαση.    (βλ. Δεσμούς με την Γκόλντμαν Σακς για περισσότερες λεπτομέρειες). Τον Μάρτιο του 2011, διορίστηκε ειδική σύμβουλος μερικής απασχόλησης στην εταιρεία διαχείρισης επενδυτικών κεφαλαίων Κλάινερ Πέρκινς. 

Έχει επίσης ενταχθεί στα διοικητικά συμβούλια των Zipcar και Teach For America και έχει ξαναμπεί στο διοικητικό συμβούλιο της Procter & Gamble.   Η Γουίτμαν ήταν, επίσης, μέλος του διοικητικού συμβουλίου στο Survey Monkey.

Φιλανθρωπία
-----------

Η Γουίτμαν ίδρυσε ένα φιλανθρωπικό ίδρυμα με τον σύζυγό της, Χαρς, στις 21 Δεκεμβρίου 2006, δωρίζοντας σε αυτό 300.000 μετοχές του eBay αξίας 9,4 εκατομμυρίων δολαρίων.  Μέχρι το τέλος του πρώτου έτους λειτουργίας του, το φιλανθρωπικό τους ίδρυμα είχε περιουσιακά στοιχεία αξίας 46 εκατομμυρίων δολαρίων και είχε εκταμιεύσει 125.000 δολάρια για φιλανθρωπικούς σκοπούς. Τα περισσότερα από τα χρήματα που εκταμιεύθηκαν πήγαν στο Ταμείο Περιβαλλοντικής Άμυνας.

Το 2010, ο Γουότεν Μπάφετ ζήτησε από τη Γουίτμαν να συμμετάσχει στο Giving Pledge στο οποίο οι δισεκατομμυριούχοι θα δεσμευτούν να δωρίσουν τα μισά από τα χρήματά τους σε φιλανθρωπικούς σκοπούς και η Γουίτμαν αρνήθηκε. Το 2011, το ίδρυμα δώρισε 2,5 εκατομμύρια δολάρια στο Σάμιτ Πάμπλικ Σκουλς, το οποίο λειτουργεί πολλά σχολεία σύμπραξης δημοσίου και ιδιωτικού τομέα στην περιοχή του Σαν Χοσέ. 

Από το 2020, η Μεγκ Γουίτμαν είναι η πρόεδρος του διοικητικού συμβουλίου του Teach for America.

Πολιτική καριέρα
----------------

Η Γουίτμαν ήταν υποστηρικτής της προεδρικής εκστρατείας του πρώην κυβερνήτη της Μασαχουσέτης Μιτ Ρόμνεϊ το 2008.  Όταν ο Ρόμνεϊ αποχώρησε από τον αγώνα και υποστήριξε τον Τζον Μακέιν, η Γουίτμαν συμμετείχε στην προεδρική εκστρατεία του ΜακΚέιν ως εθνικός συμπρόεδρος. Ο Μακέιν ανέφερε την Γουίτμαν ως πιθανή υπουργό Οικονομικών κατά τη δεύτερη προεδρική συζήτηση το 2008,  αλλά έχασε τις εκλογές από τον Μπαράκ Ομπάμα .

Κατά τη διάρκεια των προκριματικών των Ρεπουμπλικανών για την προεδρική εκλογή του 2012, η Γουίτμαν υποστήριξε τον Μιτ Ρόμνεϊ,  ο οποίος την επαίνεσε.  Το όνομα της Γουίτμαν αναφέρθηκε ως πιθανό μέλος του υπουργικού συμβουλίου στην κυβέρνηση Ρόμνεϊ, πριν χάσει ο τελευταίος από τον Ομπάμα.

Κατά τη διάρκεια των προκριματικών των Ρεπουμπλικανών του 2016, η Γουίτμαν ήταν συμπρόεδρος οικονομικών της προεδρικής εκστρατείας του Κρις Κρίστι. Αφού ο Κρίστι αποχώρησε από τη διεκδίκηση της προεδρίας και στη συνέχεια υποστήριξε τον Ντόναλντ Τραμπ, η Γουίτμαν τον επέκρινε για «μία εκπληκτική επίδειξη πολιτικού οπορτουνισμού» και κάλεσε και άλλους δωρητές του Κρίστι να απορρίψουν τον Τραμπ,  τον οποίο συνέκρινε με τον Αδόλφο Χίτλερ και τον Μπενίτο Μουσολίνι. Τον Αύγουστο, η Γουίτμαν υποστήριξε την προεδρική εκστρατεία της Δημοκρατικής Χίλαρι Κλίντον, δηλώνοντας ότι το να ψηφίσει κανείς τον Τραμπ «μόνο από την πίστη του στο κόμμα θα σήμαινε υποστήριξη σε μία υποψηφιότητα που πιστεύω ότι έχει εκμεταλλευτεί τον θυμό, τα παράπονα, την ξενοφοβία και τη φυλετική διαίρεση». Αναγνωρίζοντας τις πολιτικές διαφορές με την Κλίντον, η Γουίτμαν παρ' όλα αυτά εξήρε την "ιδιοσυγκρασία, την παγκόσμια εμπειρία και τη δέσμευσή της στις εθνικές αξίες της Αμερικής".    Κάλεσε όλους τους Ρεπουμπλικάνους «να βάλουν τη χώρα πριν από το κόμμα»  και πρόσθεσε ότι θα υποστήριζε οικονομικά την προεκλογική εκστρατεία της Χίλαρι Κλίντον. 

Η Γουίτμαν μίλησε στη Εθνική Συνέλευση του Δημοκρατικού Κόμματους του 2020 υποστηρίζοντας τον προεδρικό υποψήφιο του κόμματος Τζο Μπάιντεν.

### Κυβερνητική εκστρατεία 2010

 Το προεκλογικό σήμα της Γουίτμαν για Κυβερνήτης της Καλιφόρνια
Στις 10 Φεβρουαρίου 2009, η Γουίτμαν ανακοίνωσε ότι θα ήταν υποψήφια Κυβερνήτης της Καλιφόρνιας στις εκλογές του 2010.  Η εκστρατεία της ήταν σε μεγάλο βαθμό αυτοχρηματοδοτούμενη. Τελικά έχασε από τον Τζέρι Μπράουν .

Σύμφωνα με τις τελευταίες αναφορές, η Γουίτμαν ξόδεψε 144 εκατομμύρια δολάρια από την προσωπική της περιουσία. Μέχρι το 2010, αυτό ήταν περισσότερο από οποιονδήποτε άλλο αυτοχρηματοδοτούμενο πολιτικό υποψήφιο στην ιστορία των ΗΠΑ. 

Τον Ιούνιο του 2010, η Γουίτμαν κυκλοφόρησε μια πολιτική διαφήμιση, "Μία ζωή στην πολιτική, μία κληρονομιά αποτυχίας (A Lifetime in Politics A Legacy of Failure)",  η οποία φαινομενικά περιείχε μία εικόνα της ιστοσελίδας FAIL Blog, κάνοντας την να εμφανίζεται στη διαφήμιση σαν να ήταν ο Τζέρυ Μπράουν το θέμα σε ένα από τα άρθρα αποτυχιών του ιστότοπου.  Ο Μπεν Χιου, ιδρυτής του Cheezburger Network, στο οποίο ανήκει το failblog.org, απαίτησε μία συγγνώμη και κατάργηση του βίντεο, δηλώνοντας ότι η εικόνα ήταν πλαστή και ότι ο ιστότοπος δεν είναι κομματικός και δεν έχει ποτέ εγκρίνει έναν συγκεκριμένο πολιτικό υποψήφιο ή κόμμα. 

Στις 2 Νοεμβρίου 2010, στις 11:35 το βράδυ, η Γουίτμαν παραδέχθηκε την ήττα της στις εκλογές από τον αντίπαλό της, Τζέρι Μπράουν, δηλώνοντας "Δεν ήμασταν αρκετά καλοί". 

#### Ιστορικό ψηφοφοριών

Το 2010, το *The Sacramento Bee* ανέφερε ότι η Γουίτμαν δεν ψήφιζε για 28 χρόνια, αφού εξέτασε το ιστορικο συμμετοχής της σε ψηφοφορίες στην Καλιφόρνια.  Η Γουίτμαν περιέγραψε το ιστορικό ψηφοφορίας της ως "ασυγχώρητο", ζήτησε συγγνώμη γι' αυτό  και δήλωσε ότι είναι ευτυχής να συζητήσει το θέμα.  Η Γουίτμαν απάντησε σε ερωτήσεις σχετικά με το ιστορικό της τον Σεπτέμβριο, λέγοντας: «Και νομίζω ότι ο λόγος είναι ότι για πολλά χρόνια, δεν ασχολιόμουν με την πολιτική διαδικασία όσο θα έπρεπε να έχω ασχοληθεί». 

#### Το θέμα της οικονόμου

Τον Σεπτέμβριο του 2010, η Νίκι Ντίαζ Σάντιγιαν αποκάλυψε ότι εργαζόταν στο σπίτι της Γουίτμαν ως οικονόμος και νταντά από το 2000 έως το 2009 παρά την ιδιότητά της ως παράνομης εργαζόμενης.   Η προεκλογική εκστρατεία της Γουίτμαν έδωσε στη δημοσιότητα έγγραφα τα οποία, όπως είπε, η Σάντιγιαν παρείχε πριν από την πρόσληψή της, όπως άδεια οδήγησης, ταυτότητα κοινωνικής ασφάλισης και αίτηση.  Η Σάντιγιαν λέει ότι η Γουίτμαν γνώριζε ότι δεν είχε τα απαραίτητα έγγραφα και παρουσίασε μία επιστολή του 2003 από την Υπηρεσία Κοινωνικής Ασφάλισης που ανέφερε ότι ο αριθμός Κοινωνικής Ασφάλισης της δεν ταιριάζει με το όνομά της. Η Γουίτμαν δήλωσε αρχικά ότι "δεν έλαβαν ποτέ αυτά τα γράμματα"  ωστόσο, αφού εμφανίστηκε μία χειρόγραφη σημείωση στο έγγραφο, που πιστεύεται ότι προέρχεται από τον σύζυγο της Γουίτμαν, αναγνώρισαν ότι μπορεί να το έλαβαν, αλλά το ξέχασαν.   Η δικηγόρος της Σάντιγιαν, Γκλόρια Όλρεντ, δήλωσε ότι η Σάντιγιαν απολύθηκε για χάρη της εκστρατείας.  Η προεκλογική εκστρατεία της Γουίτμαν υποστηρίζει ότι πρόκειται για πολιτική επίθεση, δηλώνοντας ότι η Όλρεντ είναι υποστηρικτής του Τζέρι Μπράουν.   Ο Μπράουν, η Όλρεντ και η Σάντιγιαν το αρνούνται όλοι αυτό.  Η Κρίσταλ Γουίλιαμς, Διευθύντρια της Αμερικανικής Ένωσης Δικηγόρων Μετανάστευσης δήλωσε: "Όχι μόνο δέχτηκε τα έγγραφα, όπως απαιτεί ο νόμος από τη Γουίτμαν, αλλά υπάρχει ένας αντισταθμιστικός νόμος κατά των διακρίσεων που την εμποδίζει να διερευνήσει περαιτέρω ή να απαιτήσει διαφορετικά έγγραφα".  Άλλοι διαφωνούν. Ο δικηγόρος μετανάστευσης Γκρεγκ Σίσκιντ δηλώνει ότι η Γουίτμαν ήταν εργοδότης και τα έγγραφα βάσει νόμου έπρεπε να υπογραφούν από αυτήν, αλλά δεν είχαν υπογραφεί, ούτε είχαν αριθμό κοινωνικής ασφάλισης. Η εφημερίδα *Fort Worth Star-Telegram* σημείωσε ότι η Γουίτμαν "την προσέλαβε, την πλήρωνε και είχε άμεση επαφή μαζί της για εννέα χρόνια", οπότε έπρεπε να γνωρίζει το νομικό καθεστώς της.   Οι *Los Angeles Times* σημείωσαν ότι οι Λατίνοι ψηφοφόροι πιθανότατα ενδιαφέρονταν περισσότερο για το ότι η Γουίτμαν αντιμετώπισε τη Σάντιγιαν "σαν ένα σκουπίδι", όταν εκείνη ζήτησε βοήθεια για να βρει έναν δικηγόρο μετανάστευσης και η Γουίτμαν φέρεται να δήλωσε "δεν με ξέρεις και δεν σε ξέρω".  

#### Δεσμοί με την Goldman Sachs

Η Goldman Sachs, της οποίας τα στελέχη δώρισαν 100.000 δολάρια στην εκστρατεία της Γουίτμαν, διαχειρίζεται ένα μέρος της περιουσίας της Γουίτμαν. Ως Διευθύνουσα Σύμβουλος του eBay, η Γουίτμαν κέρδισε περίπου 1,78 εκατομμύρια δολάρια, που προκύπτουν από μία πρακτική γνωστή ως σπίνινγκ, σύμφωνα με την οποία στελέχη που είχαν συναλλαγές με τη Goldman Sachs θα μπορούσαν να αποκομίσουν κέρδη, παίρνοντας προσφορές σε σημαντικές δημόσιες εγγραφές που διαχειριζόταν η τράπεζα, πριν αυτές γίνουν γνωστές στο κοινό. Η Γουίτμαν παραιτήθηκε αργότερα από το διοικητικό συμβούλιο της Γκόλντμαν Σάκς, αφού ορισμένοι εξέφρασαν ανησυχία για τη λήψη μετοχών της από την Γκόλντμαν Σάκς. Σχολιάζοντας την παραίτηση της Γουίτμαν από το διοικητικό συμβούλιο της Goldman Sachs, ο εκπρόσωπος του eBay, Χένρι Γκόμεζ, δήλωσε στη *Wall Street Journal* ότι «Αν θέλαμε να χρησιμοποιήσουμε τις υπηρεσίες της Γκόλντμαν, (η Γουίτμαν) δεν θέλει να υπάρχει έστω και η παραμικρή υποψία για οποιαδήποτε σύγκρουση συμφερόντων. Το κάνει αυτό επειδή σκέφτεται πολύ την εταιρεία."  Ενώ η Γουίτμαν ήταν στο διοικητικό συμβούλιο της Goldman Sachs, υπηρέτησε στην επιτροπή αποζημιώσεων, η οποία ενέκρινε πακέτα μπόνους πολλών εκατομμυρίων δολαρίων για τον τότε διευθύνοντα σύμβουλο Χένρι Πόλσον και τους κορυφαίους βοηθούς του. Δημόσια έγγραφα αποκαλύπτουν ότι η Γουίτμαν έχει μερίδιο πολλών εκατομμυρίων δολαρίων σε 21 επενδυτικά κεφάλαια που διαχειριζόταν η Goldman Sachs.  Δεδομένων των σημαντικών επενδύσεων της Goldman Sachs στα οικονομικά της πολιτείας της Καλιφόρνιας, όλοι αυτοί οι δεσμοί με την Goldman Sachs οδήγησαν σε σημαντικές αντιπαραθέσεις κατά τη διάρκεια της προεκλογικής εκστρατείας για τη θέση του Κυβερνήτη. Σε απάντηση, η Γουίτμαν δεσμεύτηκε να εξαλείψει τυχόν συγκρούσεις συμφερόντων και δήλωσε δημόσια ότι θα πουλήσει αμέσως τις μετοχές της Goldman Sachs και θα θέσει τις επενδύσεις της που διαχειρίζεται η Goldman Sachs σε τυφλό καταπίστευμα, αν εκλεγεί Κυβερνήτης.

Παραπομπές
----------

1. ↑  «Encyclopædia Britannica» (Αγγλικά) biography/Meg-Whitman. Ανακτήθηκε στις 9  Οκτωβρίου 2017.
2. ↑  (Γερμανικά, Αγγλικά) *FemBio database*. 30593. Ανακτήθηκε στις 9  Οκτωβρίου 2017.
3. ↑  (Γερμανικά) *Munzinger Personen*. 00000024154. Ανακτήθηκε στις 9  Οκτωβρίου 2017.
4. ↑  Ανακτήθηκε στις 4  Μαρτίου 2021.
5. 1 2  (πολλαπλές γλώσσες) *geni.com*.
6. ↑  «The World's 100 Most Powerful Women». *Forbes*. Ανακτήθηκε στις 24 Ιουνίου 2014.
7. ↑  Zernike, Kate (May 18, 2008). «She Just Might Be President Someday». *New York Times*. .
8. ↑  «#773 Margaret Whitman». *Forbes*. February 12, 2010.. Ανακτήθηκε στις August 29, 2010.
9. ↑  York, Anthony (September 15, 2010). «Whitman becomes biggest-spending candidate on a single campaign in U.S. history [Updated»]. *The Los Angeles Times*.. Ανακτήθηκε στις November 1, 2011.
10. 1 2  Cha, Ariana Eunjung (September 16, 2010). «Former eBay CEO Meg Whitman breaks campaign financing records with $119 million contribution». *The Washington Post*.. Ανακτήθηκε στις October 4, 2010.
11. ↑  «Final Meg Whitman tally: $178.5M». *Salon*. Associated Press. January 11, 2011.. Ανακτήθηκε στις May 1, 2011.
12. ↑  Goldmacher, Shane (2020-03-20). «Michael Bloomberg Spent More Than $900 Million on His Failed Presidential Run» (στα αγγλικά). *The New York Times*. ISSN 0362-4331.. Ανακτήθηκε στις 2021-03-22.
13. ↑  Caulfield, Philip (November 3, 2010). «Meg Whitman loses California governor race despite $160 million tab; Jerry Brown wins for 3rd time». *Daily News* (New York). Αρχειοθετήθηκε από το πρωτότυπο στις 2010-11-06.. Ανακτήθηκε στις November 4, 2010.
14. ↑  Certo, Samuel C. (15 Φεβρουαρίου 2002). *Modern management: adding digital focus*. Prentice Hall. σελ. 22. ISBN 978-0-13-067089-2.
15. ↑  «Meg Whitman to Wed June 7». *The New York Times*.. Ανακτήθηκε στις May 12, 2010.
16. ↑  «Marriage Announcement 16 -- No Title». *Daily Boston Globe*. June 22, 1947. Αρχειοθετήθηκε από το πρωτότυπο στις 2012-07-24.. Ανακτήθηκε στις 2021-08-08.
17. ↑  Whitman, Meg· Joan Hamilton (Ιανουαρίου 2010). *The Power of Many: Values for Success in Business and in Life*. Crown Publishing Group. σελ. 75. ISBN 978-0-307-59121-0.
18. ↑  Lewis, Elen (2008). *The Ebay Phenomenon: The Story of a Brand That Taught Millions of Strangers to Trust One Another*. Marshall Cavendish. σελ. 55. ISBN 978-1-905736-10-2.
19. ↑  Whitman, Margaret Cushing (1977). *The Marketing of American Consumer Products in Western Europe*. Αρχειοθετήθηκε από το πρωτότυπο στις 2020-06-24.. Ανακτήθηκε στις 2021-08-08.
20. 1 2  «Meg Whitman Business Biography». Referenceforbusiness.com. Ανακτήθηκε στις 27 Μαΐου 2010.
21. ↑  Carr-Ruffino, Norma (Οκτωβρίου 2004). *The Promotable Woman*. Career Press, Incorporated. σελ. 76. ISBN 978-1-56414-776-9.
22. ↑  Cohen, Adam (2003). *The Perfect Store: Inside EBay*. Little, Brown & Company. σελ. 112. ISBN 978-0-316-16493-1.
23. ↑  Berniker, Mark (9 Μαΐου 2014). «Atherton mansion madness: Homes of the rich and (tech) famous». CNBC. Ανακτήθηκε στις 8 Μαΐου 2016. [*νεκρός σύνδεσμος*]
24. ↑  Gardiner, Joey (February 5, 2002). «eBay CEO gives $30m to Princeton». ZDNet. .
25. ↑  Hellriegel, Slocum, Don, John W. (2008). *Organizational behavior*. Princeton, N.J. : Recording for the Blind & Dyslexic. σελίδες NA.
26. ↑  Lewis, Elen (2008). *The Ebay Phenomenon: The Story of a Brand That Taught Millions of Strangers to Trust One Another*. Marshall Cavendish. σελ. 56. ISBN 978-1-905736-10-2.
27. 1 2  John, Frank, Thompson Martin (2005). *Strategic management: awareness and change*. Cengage Learning EMEA. σελ. 201. ISBN 978-1-84480-083-4.
28. ↑  Thomas, Owen (October 8, 2009). «eBay founder fact checks John McCain». *Valleywag* (Gawker Media). Αρχειοθετήθηκε από το πρωτότυπο στις October 9, 2008.. Ανακτήθηκε στις March 4, 2009.
29. ↑  "Meg Whitman right for job". *Santa Maria Times*. December 9, 2009
30. ↑  Champy, Nohria, James, Nitin (1999). *The arc of ambition: defining the leadership journey*. Basic Books. σελ. 95. ISBN 978-0-7382-0103-0.
31. ↑  Dessler, Phillips, Gary, Jean (2007). *Managing Now*. Cengage Learning. σελ. 6. ISBN 978-0-618-74163-2.
32. ↑  Richtel, Matt (July 9, 2002). «EBay to Buy PayPal, a Rival in Online Payments». *The New York Times*.. Ανακτήθηκε στις November 23, 2014.
33. ↑  Hitt, Michael· R. Duane Ireland (2006). *Strategic management: competitiveness and globalization*. Cengage South-Western. σελ. 82. ISBN 978-0-324-31694-0.
34. ↑  Arrington, Michael (12 Σεπτεμβρίου 2005). «Skype sells to eBay for $4.1 Billion». TechCrunch. Ανακτήθηκε στις 3 Νοεμβρίου 2010.
35. ↑  Wauters, Robin (19 Νοεμβρίου 2009). «Breaking: eBay Completes Skype Sale At $2.75 Billion Valuation». TechCrunch. Ανακτήθηκε στις 3 Νοεμβρίου 2010.
36. 1 2  «Microsoft to acquire Skype for $8.5 billion». CNET. 10 Μαΐου 2011. [*νεκρός σύνδεσμος*]
37. ↑  Mehta, Seema (June 15, 2010). "Meg Whitman reportedly shoved EBay employee in 2007". *Los Angeles Times*.
38. ↑  Stone, Brad (June 14, 2010). "Settlement Was Paid in Whitman Shoving Incident". *The New York Times*.
39. ↑  Kopytoff, Verne (January 24, 2008). «Whitman quits eBay CEO post as of March 31». *San Francisco Chronicle*.
40. ↑  Benner, Katie; Eugenia Levinson; Rupali Arora. «The Power 50». *Fortune*.. Ανακτήθηκε στις May 12, 2010.
41. ↑  «The 100 Best-Performing CEOs in the World». *Harvard Business Review*. January 2010.. Ανακτήθηκε στις January 7, 2010.
42. ↑  «Fifty Faces That Shaped The Decade». *Financial Times*. December 16, 2009.. Ανακτήθηκε στις January 7, 2010.
43. ↑  Wisckol, Martin (January 21, 2011). «Meg Whitman goes back to work». Orange County Register. .
44. ↑  Hewlett-Packard. *HP Names Meg Whitman President and Chief Executive Officer*. Δελτίο τύπου.
45. ↑  «Global Players: Meg Whitman, CEO, HP». Thomaswhite.com. Αρχειοθετήθηκε από το πρωτότυπο στις 16 Νοεμβρίου 2016. Ανακτήθηκε στις 21 Φεβρουαρίου 2012.
46. ↑  «HP's 4Q to provide snapshot of new CEO's progress». Boston.com. Αρχειοθετήθηκε από το πρωτότυπο στις July 23, 2012.. Ανακτήθηκε στις February 21, 2012.
47. ↑  «Biggest CEO Underachievers: Executives - Bloomberg Best (and Worst)». Bloomberg. May 1, 2013. Αρχειοθετήθηκε από το πρωτότυπο στις December 14, 2020.. Ανακτήθηκε στις December 14, 2020.
48. ↑  «Bloomberg Best (and Worst): Biggest CEO Underachievers: Executives». *Bloomberg*. Αρχειοθετήθηκε από το πρωτότυπο στις 7 Ιουνίου 2013. Ανακτήθηκε στις 24 Μαΐου 2013.
49. ↑  Novet, Jordan (26 Ιουλίου 2017). «Meg Whitman steps down from HP board». Ανακτήθηκε στις 28 Ιουλίου 2017.
50. ↑  Isaac, Mike, "Uber’s Next C.E.O.? Meg Whitman Says It Won’t Be Her", *New York Times*, July 27, 2017.
51. ↑  «Here's why HPE CEO Meg Whitman is stepping down» (στα αγγλικά). *Fortune*.. Ανακτήθηκε στις April 4, 2018.
52. ↑  Aripaka, Pushkala. «Meg Whitman stepping down as HP Enterprise CEO» (στα αγγλικά). *U.S.*.. Ανακτήθηκε στις April 4, 2018.
53. ↑  Facebook (23 Σεπτεμβρίου 2020). «Quibi may be for sale. But what is it worth, and who would buy it?». *Los Angeles Times* (στα Αγγλικά). Ανακτήθηκε στις 27 Οκτωβρίου 2020.
54. ↑  «Why Quibi Failed». *Quartz*.
55. ↑  Alexander, Julia (4 Μαρτίου 2020). «Quibi has raised close to $2 billion, and it hasn't even launched yet». *The Verge* (στα Αγγλικά). Ανακτήθηκε στις 8 Οκτωβρίου 2020.
56. ↑  «Katzenberg's Quibi Mulls Sale After Growth Sputters, WSJ Reports» (στα αγγλικά). *Bloomberg.com*. 2020-09-21.. Ανακτήθηκε στις 2020-10-08.
57. ↑  Stuart, Gwynedd (7 Ιουλίου 2020). «Insiders Say Quibi May Have Been Doomed from the Start». *Los Angeles Magazine* (στα Αγγλικά). Ανακτήθηκε στις 8 Οκτωβρίου 2020.
58. 1 2  «Meg Whitman and Predicting the Failure of Quibi». *TechSpective* (στα Αγγλικά). 7 Αυγούστου 2020. Ανακτήθηκε στις 8 Οκτωβρίου 2020.
59. ↑  Williams, Lance· Carla Marinucci (10 Αυγούστου 2010). «Whitman's fortune entwined with Goldman Sachs». California Watch. Αρχειοθετήθηκε από το πρωτότυπο στις 27 Ιουλίου 2014. Ανακτήθηκε στις 7 Αυγούστου 2014. During the 2002 IPO "spinning" controversy, Whitman denied wrongdoing, telling eBay employees in a memo that Goldman had offered her stock deals because she was a private client of the firm, not in exchange for eBay's bond business.
60. ↑  «Meg Whitman joins Goldman Sachs' Board of Directors». Bain & Company. October 1, 2001. Αρχειοθετήθηκε από το πρωτότυπο στις July 19, 2011. .
61. ↑  Kane, Margaret (December 20, 2002). «Whitman resigns from Goldman Sachs board». *cnet.com*. .
62. 1 2 3  Williams, Lance; Carla Marinucci (April 10, 2010). «Whitman's fortune entwined with Goldman Sachs». *californiawatch.org*. Αρχειοθετήθηκε από το πρωτότυπο στις July 27, 2014.. Ανακτήθηκε στις August 7, 2014.
63. ↑  Kopytoff, Verne G. (March 30, 2011). "Meg Whitman Finds a Job". *The New York Times*. Retrieved September 23, 2011.
64. ↑  Sewell, Dan (February 11, 2011). «Meg Whitman Rejoins Procter & Gamble's Board». *The Huffington Post*. .
65. ↑  Λάθος στην χρήση του Πρότυπο:cite press release: Η παράμετρος **title** είναι απαραίτητη
66. ↑  Schubarth, Cromwell. «Meg Whitman out, Serena Williams in as SurveyMonkey directors». Ανακτήθηκε στις 1 Ιουνίου 2017.
67. ↑  Steiner, Ina (May 12, 2008). «Former eBay CEO Meg Whitman Launches Family Foundation». *AuctionBytes.com*.. Ανακτήθηκε στις August 14, 2010.
68. ↑  McLaughlin, Ken (November 7, 2009). «Meg Whitman's charitable foundation's biggest benefactor was environmental group». *San Jose Mercury News*.
69. ↑  Young, Samantha (August 5, 2010). «Whitman: No plans to join billionaires' pledge». *San Jose Mercury News*.. Ανακτήθηκε στις August 14, 2010.
70. ↑  Melendez, Lyanne (September 20, 2011). «Whitman gives $2.5M to Summit Schools». KGO-TV. .
71. ↑  "National Board of Directors Profiles" p. 2, *teachforamerica.org*.
72. ↑  «MTP transcript for October 21, 2007 - Meet the Press, online at NBC News». *NBC News*. 21 Οκτωβρίου 2007. Ανακτήθηκε στις 27 Μαΐου 2010.
73. ↑  McCain Campaign (March 14, 2008). «Meg Whitman Joins John McCain 2008 As National Co-Chair». McCain Campaign. Αρχειοθετήθηκε από το πρωτότυπο στις August 14, 2008.. Ανακτήθηκε στις August 13, 2008.
74. ↑  "McCain, Obama discuss possible Treasury secretary picks". Reuters. October 7, 2008. Retrieved October 8, 2008.
75. ↑  Quinn, Michelle, "Whitman a mixed blessing for Mitt", *politico.com*, May 30, 2012.
76. ↑  Foster, Stephen D. Jr.Mitt Romney Praises Meg Whitman As News Breaks That Her Company Is Slashing 30,000 American Jobs Αρχειοθετήθηκε 2020-08-12 στο Wayback Machine. *addictinginfo.org*, May 20, 2012.
77. ↑  "HP-CEO-Whitman-Fiorina-Seen-as-Possible-Officials-in-a-Romney-Administration"[*νεκρός σύνδεσμος*], *eweek.com*.
78. ↑  Christie Campaign's Finance Co-Chair Calls on Donors to Reject Trump, *nbcnews.com*, February 28, 2016
79. ↑  «Meg Whitman Likens Donald Trump to Fascists, Shaking G.O.P.'s Brief Truce». *NYT*. June 11, 2016.. Ανακτήθηκε στις July 22, 2016.
80. 1 2 3  Martin, Jonathan (August 2, 2016). «Meg Whitman, Calling Donald Trump a 'Demagogue,' Will Support Hillary Clinton for President». *The New York Times*.. Ανακτήθηκε στις August 3, 2016.
81. 1 2  Watkins, Eli (August 3, 2016). «Meg Whitman: I will vote for, and donate to, Hillary Clinton». *CNN*.. Ανακτήθηκε στις August 3, 2016.
82. ↑  Whitman, Meg (August 2, 2016). «As a proud Republican...». *Facebook*.. Ανακτήθηκε στις August 3, 2016.
83. ↑  «Democrats Announce Highlights from Opening Night of the 2020 Democratic National Convention: Uniting America». *2020 Democratic National Convention*. 17 Αυγούστου 2020. Αρχειοθετήθηκε από το πρωτότυπο στις 17 Αυγούστου 2020. Ανακτήθηκε στις 17 Αυγούστου 2020.
84. ↑  Finnegan, Michael (February 10, 2009). «Meg Whitman, EBay's former CEO, joins California governor's race». *Los Angeles Times*.. Ανακτήθηκε στις October 10, 2009.
85. ↑  «Final Meg Whitman tally: $178.5M». *Salon*. January 31, 2011. Αρχειοθετήθηκε από το πρωτότυπο στις 2011-09-25.. Ανακτήθηκε στις September 7, 2011.
86. ↑  *Jerry Brown: A Lifetime in Politics, A Legacy of Failure*. Meg Whitman for Governor 2010 via YouTube. 22 Ιουνίου 2010. Ανακτήθηκε στις 31 Οκτωβρίου 2010.
87. ↑  "Meg Whitman's FAIL Blog FAIL". *New York*. June 25, 2010.
88. ↑  «Honesty Fail – FAIL Blog: Epic Fail Funny Pictures and Funny Videos of Owned, Pwned and Fail Moments». FAIL Blog. 25 Ιουνίου 2010. Ανακτήθηκε στις 29 Αυγούστου 2010.
89. ↑  «Meg Whitman Concedes in California Race.». *The Wall Street Journal*.. Ανακτήθηκε στις March 11, 2010.
90. 1 2  Caulfield, Philip (November 3, 2010). «Meg Whitman loses California governor race despite $160 million tab; Jerry Brown wins for 3rd time». *Daily News (New York)*. .
91. ↑  Cillizza, Chris (October 10, 2009). «CA-Gov: Whitman Defends Handling of Vote Story». *The Washington Post*.. Ανακτήθηκε στις October 10, 2009.
92. ↑  Riggs, Kevin (September 29, 2010). «Whitman Explains Poor Voting Record». *KCRA.com* (Hearst).. Ανακτήθηκε στις October 19, 2010. [*νεκρός σύνδεσμος*]
93. ↑  Marinucci, Carla, *San Francisco Chronicle*, October 10, 2010.
94. 1 2  «Greg Siskind on Immigration Law and Policy: Whitman Nanny I-9 Shows Violations». American Immigration LLC, ILW.com. 1 Οκτωβρίου 2010. Αρχειοθετήθηκε από το πρωτότυπο στις 4 Οκτωβρίου 2010. Ανακτήθηκε στις 25 Οκτωβρίου 2010.
95. ↑  Duke, Alan; Jessica Yellin (September 29, 2010). «Immigrant's abuse claims against Whitman rock California race». CNN.. Ανακτήθηκε στις October 3, 2010.
96. ↑  Madison, Lucy (September 30, 2010). «Whitman Goes on Defense About Ex-Maid's Status; Gloria Allred Promises to Prove Otherwise». cbsnews.com. . [*νεκρός σύνδεσμος*]
97. ↑  Nagourney, Adam (September 30, 2010). «Questions on Ex-Housekeeper Emerge for a Candidate». *The New York Times*. .
98. ↑  Madison, Lucy (October 1, 2010). «Meg Whitman's Husband: It's 'Possible' I Saw Letter». *CBS News*. Αρχειοθετήθηκε από το πρωτότυπο στις 2013-09-25.. Ανακτήθηκε στις October 1, 2010.
99. ↑  Winter, Michael, "Ex-nanny alleges Meg Whitman knew she wasn't legal for 7 years", *USA Today*, September 29, 2010.
100. ↑  Marinucci, Carla; John Wildermuth; Joe Garofoli (February 25, 2010). «Whitman says illegal-worker allegations a 'lie'». *San Francisco Chronicle*.. Ανακτήθηκε στις September 30, 2010.
101. ↑  «Whitman: 'We Did Everything That We Could'». NBC Los Angeles. Αρχειοθετήθηκε από το πρωτότυπο στις 22 Αυγούστου 2019. Ανακτήθηκε στις 3 Οκτωβρίου 2010.
102. 1 2  Skelton, George, "The Former EBay Chief Falters on Her Illegal Immigration Rhetoric", *Los Angeles Times*, October 4, 2010.
103. ↑  Lochhead, Carolyn (February 25, 2010). «Whitman within law, immigration lawyers say». *San Francisco Chronicle* (Chronicle Washington Bureau).. Ανακτήθηκε στις October 3, 2010.
104. ↑  Naverrette, Ruben, Jr. "Immigration Double Standard", *Fort Worth Star-Telegram*, October 17, 2010.
105. ↑  Montopoli, Brian, (September 29, 2010), "Meg Whitman Housekeeper Nicky Diaz Santillan Claims Mistreatment, Unfair Termination" Αρχειοθετήθηκε 2013-09-25 στο Wayback Machine. CBS News
106. ↑  «EBay CEO quits Goldman board». CNN Money. 20 Δεκεμβρίου 2002. Ανακτήθηκε στις 7 Αυγούστου 2014.

Περαιτέρω ανάγνωση
------------------

* Whitman, Meg (2010). *The Power of Many*. San Francisco: Crown. ISBN 978-0-307-59121-0.
* Meg Whitman για τον *επίσημο ιστότοπο της καμπάνιας Κυβερνήτη*
* Δισεκατομμυριούχοι γυναίκες που ζηλεύουμε, *Forbes*, 6 Μαρτίου 2007
* Πωλείται η Καλιφόρνια στον Κυβερνήτη Μεγκ Γουίτμαν; (απαιτείται συνδρομή) , Sheelah Kolhatkar, *περιοδικό Time*, 14 Δεκεμβρίου 2009
* Η Meg Whitman γιορτάζει την υποψηφιότητα για κυβερνήτη με τον σύζυγό της Dr. Griffith Harsh, *Vitals*, 9 Ιουνίου 2010
* Meg Whitman Video σε παραγωγή *Makers: Women Who Make America*
* Η Meg Whitman στο Breaking it Down με τον Frank MacKay

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16631084
* LCCN: n2005023118
* ISNI: 0000 0000 3761 1877
* SUDOC: 168359154
* NKC: xx0053894

 |

 |